In Die Begin: 17
(God verander die naam van Abram en stel die besnydenis in)
GEN 17:1 : TOE Abram nege-en-negentig jaar oud was, het JaHWeH aan Abram verskyn en vir hom gesê: Ek is El die Almagtige; wandel voor My Aangesig, en wees rassuiwer. [Boek van die Opregte 13:8; DaniEl 3:35]
GEN 17:2 : Dan sal Ek My Verbond sluit tussen My en jou, en jou buitengewoon vermeerder.
GEN 17:3 : Toe val Abram op sy aangesig, en Elohim het met hom gespreek en gesê:
GEN 17:4 : Wat My aangaan, kyk, My Verbond is met jou, en jy sal die vader van 'n menigte van nasies word.
GEN 17:5 : Daarom sal hulle jou nie meer Abram (verhewe vader) noem nie, maar jou naam sal wees Abraham (vader van menigtes), want Ek maak jou 'n vader van 'n menigte van nasies.
GEN 17:6 : En Ek sal jou buitengewoon vrugbaar maak: Ek sal jou tot nasies maak, en konings sal uit jou voortkom.
GEN 17:7 : En Ek sal My Verbond oprig tussen My en jou en jou saad na jou in hulle geslagte as 'n ewigdurende Verbond, om vir jou 'n Elohim te wees en vir jou saad ná jou. [Levítikus 26:9, 42; Psalm 105]
GEN 17:8 : En Ek sal aan jou en jou saad ná jou die Aarde van jou vreemdelingskap gee, die hele Aarde van Kanaän, as 'n ewige besitting; en Ek sal vir hulle 'n Elohim wees.
GEN 17:9 : Verder het Elohim aan Abraham gesê: Maar jy moet My Verbond hou, jy en jou saad ná jou, in julle geslagte.
GEN 17:10 : Dit is My Verbond wat julle moet hou tussen My en julle en jou saad ná jou: Al wat manlik onder julle is, moet besny word
GEN 17:11 : julle moet aan die vlees van julle voorhuid besny word, en dit sal 'n Teken wees van die Verbond tussen My en julle.
GEN 17:12 : 'n Seuntjie van agt dae dan moet onder julle besny word, al wat manlik is in julle geslagte. Die wat in jou huis gebore is, en die seun van 'n uitlander wat met silwer gekoop is, wat nie van jou saad is nie
GEN 17:13 : die wat in jou huis gebore en wat met jou silwer gekoop is, moet sekerlik besny word. So moet dan My Verbond in julle vlees wees as 'n ewige Verbond.
GEN 17:14 : En wat manlik is en die voorhuid het, wat nie aan die vlees van sy voorhuid besny is nie - dié siel [sal] haar afsny uit haar volksgenote: hy het My Verbond verbreek. [JeségiEl 32:21]
GEN 17:15 : Verder het Elohim aan Abraham gesê: Sarai, jou vrou, moet jy nie Sarai noem nie, maar haar naam sal Sarah wees.
GEN 17:16 : En Ek sal haar seën en jou uit haar ook 'n seun gee; ja, Ek sal haar seën, sodat sy tot nasies sal word; konings van volke sal uit haar voortkom.
GEN 17:17 : Toe val Abraham op sy aangesig, en hy lag en sê in sy hart: Kan daar vir een wat honderd jaar oud is, 'n kind gebore word? Of kan Sarah, wat negentig jaar oud is, baar?
GEN 17:18 : En Abraham sê aan die Elohim: Ag, mag Jismael lewe voor U Aangesig!
GEN 17:19 : Toe antwoord Elohim: Voorwaar, jou vrou Sarah sal vir jou 'n seun baar, en jy moet hom Isak noem; en Ek sal My Verbond met hom oprig as 'n ewige Verbond vir sy saad ná hom.
GEN 17:20 : Ook wat Jismael aangaan, het Ek jou verhoor. Kyk, Ek seën hom en maak hom vrugbaar en vermeerder hom buitengewoon. Twaalf vorste sal hy verwek, en Ek sal hom 'n groot nasie maak.
GEN 17:21 : Maar My Verbond sal Ek oprig met Isak wat Sarah vir jou anderjaar op hierdie tyd sal baar.
GEN 17:22 : En nadat Hy klaar met hom gespreek het, het Elohim van Abraham af opgevaar.
GEN 17:23 : Daarop neem Abraham sy seun Jismael en almal wat in sy huis gebore is, en almal wat met sy silwer gekoop is, almal wat manlik was onder die manne in die huis van Abraham, en hy het die vlees van hulle voorhuid nog op daardie selfde dag besny, soos Elohim met hom gespreek het.
GEN 17:24 : En Abraham was nege-en-negentig jaar oud toe hy aan die vlees van sy voorhuid besny is.
GEN 17:25 : En sy seun Jismael was dertien jaar oud toe hy aan die vlees van sy voorhuid besny is.
GEN 17:26 : Op daardie selfde dag is Abraham en sy seun Jismael besny
GEN 17:27 : en al die manne van sy huis - die wat in sy huis gebore en die wat van 'n uitlander met silwer gekoop is, is saam met hom besny.